**A nemzeti felsőoktatási ösztöndíj kérelmek kari rangsorolási szempontjai – PTE GYTK - 2023/2024.**

1. A benyújtott pályázatok értékelésekor a három kategóriában összesen 100 pont érhető el.
2. Az elbírálást minden évben a Kari Pályázati és Ösztöndíj Bizottság végzi el.
3. Az egyes kategóriákban az elérhető összpontszám maximált, mégpedig a következő módon:
4. I. kategória: Súlyozott tanulmányi átlag, nyelvtudás maximum **65 pont**
5. II. kategória Szakmai (kutató, oktató) munka maximum  **25 pont**
6. III. kategória: Közéleti, sport és kulturális tevékenység maximum **10 pont**
7. Az egyes kategóriákban adható pontok részletezve:

# I. kategória (összesen max. 65 pont)

a) Súlyozott tanulmányi átlag: (maximum **55 pont**)

* 4,25: **30 pont**

Megjegyzés: a pályázat beadását megelőző két lezárt félév átlagainak három tizedes jegyig vont átlaga alapján.

* 5,00: **55 pont**

arányosan elosztva

b) Nyelvtudás (maximum **10 pon**t)

* Államilag elismert középfokú, C típusú nyelvvizsga: **5** **pont**
* Államilag elismert felsőfokú, A vagy B típusú nyelvvizsga: **5** **pont**
* Államilag elismert felsőfokú, C típusú nyelvvizsga: **10** **pont**
* Képzési követelményhez nem tartozó szakmai középfokú nyelvvizsga: **5 pont**
* Szakmai felsőfokú nyelvvizsga: **10** **pont**

# II. kategória (összesen max. 25 pont)

1. Pályamunkák, dolgozatok, publikációk:
Díjnyertes dékáni pályamunkáért és (nemzetközi) tudományos folyóiratokban megjelent közleményekért 25, egyéb, a bíráló bizottság által kellő színvonalúnak tekintett tudományos publikációkért 10-10 pont jár.
2. Előadások, poszterek:
Nemzetközi, valamint hazai, hiteles szakmai társaság (pl. MGYT tagszervezet) által rendezett tudományos konferenciákon és országos TDK konferencián tartott előadásért, poszterért 15, OTDK helyezésért 25-21 (helyezéstől függő), házi TDK konferencia előadásért 10 (helyezésért 15-13), valamint egyéb tudományos előadásért 5-5 pont jár. Az előadás és a poszter azonos értékűnek veendő. Társszerzős előadás esetén egy előadásért csak a tényleges előadó, poszterért csak az első (hallgató) szerző kaphat pontot.
3. Demonstrátori és egyéb oktatói tevékenység: maximum **10 pont**
Önálló egyetemi oktatás gyakoriságtól függően bírálandó. Az oktatási tevékenységet a tantárgy vezetőjének igazolnia kell.
4. Egyéb: maximum **10 pont**
A fenti kategóriákba nem sorolható egyéb szakmai tevékenységért (pl. tudományos díjak, egyetemen kívüli szakmai ismeretterjesztés, szakkollégiumi tudományos tevékenység) a bíráló bizottság véleménye alapján.

# III. kategória (max. 10 pont)

Fontos közéleti tevékenységért, kiemelkedő sportteljesítményért, kulturális tevékenységért adható pontok, az elbíráló bizottság véleménye alapján maximum **10 pont**